Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: A felmentés feltételeit a 10/1993. (XII. 30.) MüM rendelet 7. §-a szabályozza.
Paragraph Index: 383

4. A termelési tevékenységhez kapcsolódó feladatkörök és követelmények — Értse és tudja irányítani az ételkészítést előkészítő munkákat. — Legyen felkészült az ételcsoportok, készítmények elkészítésében, és ismerje az ezekhez szükséges alapanyagok, fűszerek és egyéb adalékok összetételét, szükséges mennyiségét, a technológiai eljárásokat. — Ismerje a korszerű táplálkozás alapelveit, értsen a szükséges étrend összeállításához, az egyes élelmek tápértékének megállapításához. — Ismerje más — elsősorban az európai — nemzetek fontosabb étkezési szokásait, igényeit, konyháik jellegzetességeit. — Fordítson megkülönböztetett figyelmet a termékek megjelenésére, esztétikumára. 1998/39. szám — Legyen képes az ételkészítés, készentartás, szállítás, majd az értékesítés higiénés kívánalmainak kialakítására és betartására. — Ismerje az élelmezés-egészségüggyel kapcsolatos hatályos jogszabályokat. — Ismerje szakterületének környezet-egészségügyi előírásait.

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes